17.11.2022
SL
Uradni list Evropske unije
C 437 A/7
(viii) ergonomija; (ix) humana medicina in zdravje ljudi (medicina dela, zdravstvena nega, paramedicina, fizioterapija, kineziologija, osteopatija).
(c) Specialistično usposabljanje iz točke 3.3.3(a) se bo upoštevalo, če zajema vsaj 136 ur usposabljanja in je neposredno povezano s področjem 3.
Na primer: svetovalec za preventivo ali imenovani delavec za varnost, ergonomijo ali psihosocialna tveganja, koordinator za varstvo pred sevanjem ali varnost itn.
Za namene te točke se za en dan šteje osem ur usposabljanja.
(d) Delovne izkušnje iz točk 3.3.3(a)(i) do (vi) se bodo štele za ustrezne, če so neposredno povezane z nalogami področja 3, navedenimi v Prilogi I k temu razpisu, ter so bile pridobljene na enem ali več od naslednjih področij: (i) zdravje in varnost pri delu ali higiena pri delu; (ii) gradbeni nadzor, upravljanje objektov ali koordinacija del; (iii) požarni inženiring ali upravljanje varnosti; (iv) ergonomija; (v) dobro počutje in psihosocialna tveganja; (vi) operativno okolje (znanstveni laboratoriji, preizkuševalni prostori itn.); (vii) sistemi za upravljanje zdravja in varnosti; (viii) ocene tveganja na delovnem mestu. 4.
POTEK NATEČAJA
4.1 Pregled postopkov natečaja Ta natečaj bo organiziran v naslednjih stopnjah: — prijava (glej oddelek 4.3.1), — predizbor: testi sklepanja (glej oddelek 4.3.2), — preverjanje izpolnjevanja pogojev za pripustitev k natečaju (glej oddelek 4.3.3), — ocenjevalni center (glej oddelek 4.3.4): (i) dva testa za oceno splošnih kompetenc: študija primera in situacijski razgovor za ugotavljanje kompetenc, (ii) en test za oceno kompetenc z zadevnega področja: razgovor o zadevnem področju, — pregled dokazil in sestava rezervnih seznamov (glej oddelek 4.3.5).
O načinu izvedbe testov (na daljavo ali osebno) ter drugih potrebnih podrobnostih in navodilih bodo kandidati obveščeni v vabilih na teste.
Če bodo testi potekali osebno, bo urad EPSO zagotovil, da so pogoji za opravljanje testov skladni s priporočili pristojnih organov za javno zdravje (Evropski center za preprečevanje in obvladovanje bolezni oziroma drugi mednarodni, evropski in nacionalni organi).
Za teste sklepanja in študijo primera morajo kandidati rezervirati termin v skladu z navodili urada EPSO.
Urad EPSO bo običajno dal na voljo več datumov za opravljanje testov sklepanja in en datum za študijo primera.
Obdobji, ko lahko kandidati rezervirajo termin in opravljajo teste, sta omejeni.